open-index/open-wikipedia-markdown huggingface dataset:
Cigeľ

**Cigeľ** je banícka obec na Slovensku v okrese Prievidza. 

## Poloha
Leží v Hornonitrianskej kotline, v doline potoka Ciglianka, na úpätí pohoria Vtáčnik. 

## Dejiny
Prvá písomná zmienka o obci pochádza z roku 1362. Vznikla na území hradného panstva Prievidza, neskôr patrila Sivému Kameňu a panstvu Bojnice. Na mieste starej drevenej sakrálnej stavby stojí rímskokatolícky kostol z roku 1762. 

Vďaka zachovaným listinám z obdobia kraľovania Anjouovcov a cisára Žigmunda Luxemburského (syna Karola IV.) zo 14. a 15. storočia je zaznamenaný aj postupný prechod z pôvodného názvu obce Lúčna (1362) alebo Lúčka (1389) na Cigeľ (Cigli, Cygly - 1415).  

Územie Cigľa bolo obývané pravdepodobne už v staršej dobe bronzovej, teda asi pred 4&nbsp;000 rokmi. Pôvodné obyvateľstvo sa živilo lovom zveri, chovom dobytka a najmä kôz, z čoho mal vzniknúť v roku 1461 aj názov obce - Cyglen. Napriek rôznym pokusom o ponemčenie alebo pomaďarčenie Cigeľ ostal čisto slovenský, o čom svedčí aj názvoslovie chotára. Až v roku 1927 dostáva terajšie pomenovanie Cigeľ.  

Názov obce Cigeľ pochádza zo slovenského slova "siheľ" (sihoť) a má rovnaký praslovanský pôvod ako slová sihla a sihlina s pôvodným významom „mokré miesto, močaristá lúka". Význam „porast na lúke, lúčny les" je druhotný, podobne ako v slove luh(y) „lúčne lesy".

**Názvy obce:**
* 1463 Cigel alio Lukcha
* 1518 Cigel alio nominem Lwchna, Chygel alio Lwchna
* 1463, 1726 Cigel
* 1496, 1518 Czygel
* 1480, 1518 Chygel
* 1505 Czygle
* 1614 Czigel
* 1512 Zygel
* 1600, 1828 Czigell
* 1715 Czigel
* 19. stor. Cégely
* 1927 Cigeľ

### Obdobie SNP
Do histórie obce sa zapísalo najmä obdobie SNP. V hore nad obcou vznikol partizánsky oddiel „Major“, ktorého jadro tvorili občania Cigľa. Za svoju odbojovú činnosť bol Cigeľ kruto potrestaný. 

Dňa 13. januára 1945 obsadil obec špeciálny oddiel SS. Nemecké gestapo zatklo a vypočúvalo 130 občanov. Sedem z nich umučili a zastrelili. Každoročne sa v januári organizuje Pochod vďaky SNP, ako úcta týmto obetiam.

## Súčasnosť
Značná časť územia obce je poddolovaná baňami Handlová a Cigeľ, čo spôsobilo veľkú devastáciu v regióne. Cez obec prechádza cykloturistická trasa smerom na Handlovú a Podhradie. V zime je vyhľadávaný osvetlený lyžiarky vlek, ktorého dĺžka je 800 metrov. V obci pôsobí občianske združenie Vrchvoda.

Obec má malé miestne múzeum, kde je vo fotodokumentácii zvýraznený vývoj obce od jej vzniku, cez SNP až po dnešok. Je možné ho navštíviť kedykoľvek po dohode s Obecným úradom v Cigli. 

Významné budovy: Rímskokatolícky kostol svätého Matúša, pomník padlým v I. a II. svetovej vojne s tabuľami obetí, kultúrny dom, športový štadión.

## Galéria

Image:Cigel 1.jpg
Image:Cigel 2.jpg

Image:Cigel 3.jpg|socha v Cigli
Image:Cigel horny koniec.jpg
Image:Cigel 5.jpg
Obrázok:Cigeľ6.jpg

Image:Cigelhk.JPG
Obrázok:Kostol2.jpg
Obrázok:Kostol3 sk.jpg
Obrázok:Cigeľ nočné zátišie.JPG


## Referencie

## Iné projekty

## Externé odkazy
* 


Kategória:Obce okresu Prievidza
Kategória:Banské sídla na Slovensku
Čavoj

**Čavoj** () je obec na Slovensku v okrese Prievidza.

## Dejiny
Obec sa spomína už v roku 1364 ako Chawoy. 

Písomne je doložená až  z roku 1397 pod názvom Chawayo, v roku 1786 sa spomína ako Cschawai, v roku 1808 ako Cžawoj, v 1920 ako Čávoj a napokon v roku 1927 ako Čavoj. Najskôr obec patrila Bossányiovcom. V rokoch 14311434 bola vyplienená keď ju prepadli stúpenci husitov Peter z Lieskovca a Jakub z Motešíc, taktiež Tomáš z Lipníka. V roku 1578 Košeckí si privlastnili bane na zlato a striebro, v rokoch 1541 a 1598 Petriskovci, páni hradu Košeca obec vyrabovali a bane zaplavili. Zlato sa tu ťažilo do 17. storočia. V roku 1626 obyvatelia dostali úľavu poddanských povinností za bezpečnostnú službu proti vojenským zbehom a zločincom. V roku 1553 mala obec 5 rodín, v roku 1787 už mala 82 domov a 650 obyvateľov, v roku 1828 mala 110 domov a 772 obyvateľov. Obyvatelia sa zaoberali  košikárstvom, tkáčstvom, vyrábali kolovraty, časť sa živila podomovým sklárstvom a sklenárstvom. Za I. ČSR sa obyvatelia živili ako maloroľníci a sezónni poľnohospodárski robotníci. V roku 1933 sa uskutočnila komasácia pôdy.

V obci je rímskokatolícky kostol sv. Doroty z roku 1611.

Narodil sa tu Anton Horváth - slovenský pedagóg, osvetový pracovník a spisovateľ. Z Čavoja pochádza aj ekonóm a pedagóg Jozef Vaško.

## Starostovia
* 20022005 – Peter Hofer (nezávislý)
* 2006 – Ján Novotka (ĽS-HZDS), (doplňovacie voľby 25. marca 2006)
*20152018 - Ján Halaška (nezávislý)

## Referencie

## Iné projekty

## Externé odkazy
* 


Kategória:Obce okresu Prievidza
Diviacka Nová Ves (okres Prievidza)

**Diviacka Nová Ves** () je obec na Slovensku v okrese Prievidza.

Katastrálne územie obce Diviacka Nová Ves sa nachádza v okrese Prievidza v Trenčianskom kraji. Obec leží v nadmorskej výške  Rozloha obce je 1 336 ha. Zemepisné súradnice stredu obce sú 48° 54´ východnej šírky a 18°29´severnej dĺžky. Katastrálne územie Diviackej Novej Vsi sa nachádza z geografického hľadiska v pohorí Strážovské vrchy (celá západná časť územia) a stredná a východná časť leží v Hornonitrianskej kotilne. Katastrálne územie tvoria dve časti: Diviacka Nová Ves a Vrbany. Na území Diviackej Novej Vsi sa nachádza vodný tok Nitrica známa aj ako Belianka s dĺžkou 51,4 km a ústi do rieky Nitry. Vodný tok Trebianka prechádza tiež obcou a tvorí jej východnú hranicu. 

V obci je rímskokatolícky Kostol Najsvätejšej Trojice z roku 1578, kaštieľ a židovský cintorín.

## Referencie

## Iné projekty

## Externé odkazy
* 


Kategória:Obce okresu Prievidza
Dlžín

**Dlžín** je obec na Slovensku v okrese okrese Prievidza.

Obec sa spomína od roku 1272 ako Dolsyn, v roku 1786 ako Dlžen, v roku 1920 ako Dlžín, maďarsky Dlzsin. Patrila Diviackovcom. V roku 1553 mala 4 porty, v roku 1715 mala 5 domácnosti, v roku 1778 mala mlyn, 19 domov a 169 obyvateľov, v roku 1828 mala 24 domov a 169 obyvateľov. Zaoberali sa poľnohospodárstvom, ovocinárstvom, pracovali v lesoch a odchádzali na sezónne práce na južné Slovensko. Sezónni poľnohospodárski a lesní robotníci tvorili väčšinu obyvateľstva až do roku 1945.

## Starostovia
* 20022006 – Ján Kováč (nezávislý)  
* 20062007 – Ján Kováč (SMER, SNS)  – odstúpil z rodinných dôvodov vo februári 2007 
* 20072010 – Tomáš Bielik (nezávislý)  – zvolený v doplňovacích voľbách v októbri 2007

## Referencie

## Iné projekty


Kategória:Obce okresu Prievidza
Horná Ves (okres Prievidza)

**Horná Ves** je obec na Slovensku v okrese Prievidza.

V obci je rímskokatolícky kostol Obrátenia sv. Pavla apoštola z roku 1837.

## Referencie

## Iné projekty

## Externé odkazy
* 


Kategória:Obce okresu Prievidza
Kamenec pod Vtáčnikom

**Kamenec pod Vtáčnikom** je obec na Slovensku v okrese Prievidza.

## Poloha
Obec sa nachádza na úpätí pohoria Vtáčnik. Západným okrajom nadväzuje na Zemianske Kostoľany, približne 5 km severne sú Nováky a 9 km juhozápadne mesto Partizánske. Cez Kamenec pretekajú Lazný a Vidlicový potok, ktoré sa vlievajú do rieky Nitra.

## Dejiny
Hoci súčasná obec vznikla až v roku 1955 zlúčením Dolného a Horného Kamenca, história osídlenia tohto územia siaha až do Halštatskej doby (800 – 400 pred Kr.). Z tejto doby sa našli prvé stopy človeka, ktorý podľa nálezov zostal prítomný v tejto lokalite až do stredoveku. 

Prvá písomná zmienka o osade siaha do roku 1355, kedy sa spomína *Horný Kamenec*, v chotári ktorého neskôr vznikol i *Dolný Kamenec*, spomínaný v roku 1518. Obe obce, hoci boli majetkom rovnakého panstva, sa až do spojenia v polovici 20. storočia vyvíjali takmer nezávisle. 

## Súčasnosť
V obci sa nachádza goticko-renesančný kostol v Hornom Kamenci, pochádzajúci z polovice 16. storočia. 

Pôsobí tu futbalový klub TJ Tatran Kamenec.

## Referencie

## Iné projekty

## Externé odkazy
* 


Kategória:Obce okresu Prievidza
Kanianka

**Kanianka** je obec na Slovensku v okrese Prievidza.

## Poloha
Obec leží na západnom okraji Prievidzskej kotliny, ktorá je súčasťou Hornonitrianskej kotliny, západne sa prudko dvíha Malá Magura, patriaca pod Strážovské vrchy. Južnou časťou obce preteká potok Kanianka, na ktorom je za obcou vybudovaná rovnomenná vodná nádrž.

Obec je prístupná cestami III. triedy cez Bojnice, resp. Nedožery-Brezany. Prievidza je vzdialená  južne, rovnakým smerom sú  ležiace Nováky, krajské mesto je západným smerom vzdialené .

## Kultúra
V obci pôsobí dychová hudba Maguranka, ktorá bola založená v roku 1950. 

## Partnerské mestá
*  Fryšták (Česko)
*  Ruda nad Moravou (Česko)

## Referencie

## Literatúra
* 

## Iné projekty

## Externé odkazy
* 


Kategória:Obce okresu Prievidza
Kostolná Ves

**Kostolná Ves** je obec na Slovensku v okrese Prievidza.

## Poloha
Obec leží na západnom Slovensku v Rudnianskej kotline, podcelku väčšej Hornonitrianskej kotliny. Susednými obcami sú Liešťany na severe, Seč a Dlžín na severovýchode, Šútovce na východe, Diviaky nad Nitricou na juhu a Nitrianske Rudno na západe. Zo západu obec zároveň obmýva vodná nádrž Nitrianske Rudno.

## História
Prvá písomná zmienka o obci pochádza z roku 1332 (*Divec Superior)*, najstaršie jadro obce okolo kostola sa však datuje už do 12. storočia. Pôvodne patrila pod nitrianske hradné panstvo, neskôr rôznym šľachtickým rodinám. Obyvatelia sa živili prevažne poľnohospodárstvom.

## Rodáci
* Ján Futák (* 1939 – † 1994), matematik
* don Jozef Sobota (* 1928 – † 2020), kňaz, učiteľ matematiky a fyziky

## Referencie

## Iné projekty

## Externé odkazy
* 


Kategória:Obce okresu Prievidza
Koš (obec na Slovensku)

**Koš** (pôvodne *Andreasdorf*)  je obec na Slovensku v okrese Prievidza. 

V obci pri novom kostole stojí ako posledná pamiatka na tunajší zbúraný gotický chrám jeho polygonálne presbytérium s hodnotnou kamenosochárskou výzdobou a dosiaľ neodkrytými stredovekými freskami. Na terajšie miesto ho previezli v roku 2000, zvyšok kostola zbúrali kvôli nebezpečenstvu z ťažby uhlia poddolovaného terénu. 

## Referencie

## Iné projekty

## Externé odkazy
* 
* www.apsida.sk - profil zbúraného gotického kostola


Kategória:Obce okresu Prievidza
Lipník (okres Prievidza)

**Lipník** je obec na Slovensku v okrese Prievidza. Obec leží v Handlovskej kotline pod výbežkami pohoria Žiar. Obec sa písomne spomína v roku 1355. Stred obce je v nadmorskej výške , chotár 306 – . Charakterom zástavby bol Lipník pôvodne potočnou radovou dedinou, dnes je prícestnou radovou obcou s bočnými ulicami. V rokoch 19761990 bol súčasťou susednej obce Chrenovec – Brusno.  

## Dejiny
Obec sa písomne spomína v roku 1355. V treťohorných ílových sedimentoch potoka Lipníček sa našli minulosti skamenelé zvyšky rôznych druhov rýb. Táto lokalita vznikla už v 12. storočí a ako stará slovanská osada patrila pôvodne pod panstvo so sídlom v Prievidzi. V archívnych materiáloch z roku 1432 sa udáva ako LYPNEK. Neskôr prešla pod správu hradu Sivý Kameň. Rodina Kerekovcov z Necpál, ktorá patrila k prívržencom husitov si ju privlastnila. V roku 1642 sa znovu stala majetkom sivokamenských Majteniovcov a od roku 1659 sa dostal pod správu rozsiahleho Bojníckeho panstva. Obyvatelia sa venovali poľnohospodárstvu a niektorý vykonávali lesné práce. V medzivojnovom období patril Lipník k maloroľníckym obciam. V rokoch 1976 – 1990 bol súčasťou susednej obce Chrenovec-Brusno.

## Historické pamiatky
Drevená zvonica so štvorcovým pôdorysom a vstavanou vežou, šalovaná, debnená, s nadstavcom, vysadenou izbicou a ihlancovou strechou. Bola postavená v polovici 19. stor. Vo výklenku bola v minulosti ľudová socha, kópia Piety z Tužiny z 1. polovice 19. stor. Vo veži je zvon z roku 1783.

Ďalšie pamiatky:
* v stredoveku tu stála zemianska tvrdza, pravdepodobne na terase nad zárezom železničnej trate, na sprašovej ostrohe na juhozápadnom okraji dediny
* v obci je niekoľko drevených a kamenných krížov z 20. storočia

## Ľudové remeslá a tradície
V minulosti boli v obci rozšírené tradičné ľudové remeslá. Zručnosť majstrov rezbárov dokazuje stavba drevenej zvonice.

## Turistické zaujímavosti
* v chotári obce sa nachádza agroletisko pre poľnohospodárske potreby.

## Ponuka služieb
* stravovanie
* športové ihrisko
* turistika
* cykloturistika
* poľovníctvo
* hubárčenie
* pohostinstvo

## Demografia
Počet obyvateľov k 31.12.2004 spolu 477 
* muži 229
* ženy 248
** Predproduktívny vek (0 – 14) spolu 74
** Produktívny vek (15 – 54) ženy 146
** Produktívny vek (15 – 59) muži 151
** Poproduktívny vek (55+Ž, 60+M) spolu 106
* Celkový prírastok (úbytok) obyv. spolu −11 (muži −3, ženy −8)

## Referencie

## Iné projekty

## Externé odkazy
* 


Kategória:Obce okresu Prievidza
Malinová (okres Prievidza)

**Malinová** (do roku 1945 Cach; nem. Zeche, maď. Csék) je obec na Slovensku v okrese Prievidza.

Pôvodne známa ako Požeha. V prvej polovici 14. storočia sa už v existujúcej osade usídlili nemeckí kolonisti. Obec sa nazývala až do konca druhej svetovej vojny Cach. Počas druhej svetovej vojny v obci fungovala komunistická odbojová organizácia. Neskôr počas SNP antifašisti nemeckej národnosti z obce vytvorili oddiel Thälmann, ktorý bol súčasťou Hornonitrianskej partizánskej brigády.

Obec je pomenovaná na počesť sovietskeho maršala R.J. Malinovského.

## Národnostné zloženie
**1991:**
* Slováci – 667 (82,55 %)
* Nemci – 113 (13,99 %)
* Rómovia – 19 (2,35 %)
* Ostatné/neuvedená – 9 (1,11 %)
* Spolu – 808 (100 %)

**2001:**
* Slováci – 775 (89,39 %)
* Nemci – 79 (9,11 %)
* Ostatné/neuvedená – 13 (1,5 %)
* Spolu – 867 (100 %)

**2011:**
* Slováci – 821 (92,98 %)
* Nemci – 51 (5,78 %)
* Česi – 2 (0,23 %)
* Nezistená – 9 (1,02 %)
* Spolu – 883 (100 %)

## Referencie

## Iné projekty

## Externé odkazy
* Oficiálna stránka obce


Kategória:Obce okresu Prievidza
Malá Čausa

**Malá Čausa** je obec na Slovensku v okrese Prievidza. Prvá písomná zmienka pochádza z roku 1430 (Kys Chewche). Má charakter potočnej radovej dediny a dominantou obce je kostol. Raritou obce je najväčší podiel obyvateľov nad 90 rokov v prepočte na počet obyvateľov v okrese Prievidza.

## Poloha
Leží v severnom okraji Handlovskej kotliny. Nadmorská výška v strede obce je , v chotári 317 - 832 m. 

## Pamiatky
Kaplnka Panny Márie Ružencovej - novodobá, neoklasicistická stavba z roku 1902. Jednoloďová stavba v strede obce na obdĺžnikovom pôdoryse má predstavanú vežu, vnútorné zariadenie je novodobé, z čias stavby. Posledná renovácia bola v roku 2002.
Na staršiu sakrálnu stavbu, zasvätenú tiež Panne Márii, poukazuje odtlačok pečate na dokumente z roku 1858 s vyobrazením Madony.

## Referencie

## Iné projekty

## Externé odkazy
* 


Kategória:Obce okresu Prievidza
Nitrica (obec)

**Nitrica** je obec na Slovensku v okrese Prievidza.

Obec Nitrica sa nachádza v strede Vestenickej doliny, juhozápadného výbežku Hornonitrianskej kotliny, na ľavom brehu rieky Nitrica, v nadmorskej výške 240 m.

## Dejiny
Prvá písomná zmienka o obci Račice je z roku 1113, ktorá tvorí hornú časť súčasnej obce Nitrica. Na Zoborskej listine sú v roku 1249 už uvedené aj Dvorníky. Zlúčením oboch obcí v roku 1960 vznikla súčasná obec Nitrica.

O vývine obce sa písomné správy nezachovali. Z rozprávania starších ľudí je známe, že obyvatelia sa v tomto období zaoberali poľnohospodárstvom, priekupníctvom a predajom ovocia a v najstarších dobách predajom hlinených hrncov, ktoré sami zhotovovali.
Hlavným zdrojom výživy tunajšieho obyvateľstva bolo pestovanie ovocia spojené s potrhovým obchodom. Po prvých obchodníkoch z Račíc a Dvorník zostala dodnes prezývka „korenári“ – podľa obchodníkov, ktorí kupčili s korením, hlavne so šafranom.

## Pamiatky
V obci je vystavaný nový kostol zasvätený sv. Michalovi, a nachádza sa tu kaplnka zasvätená Božskému Srdcu Ježišovmu, ktorú dali postaviť v roku 1919 Michal Šramka s manželkou Karolínou na pamiatku svojich dvoch synov padlých vo svetovej vojne na ruskom bojisku.

## Referencie

## Literatúra
* 

## Iné projekty

## Externé odkazy
* 


Kategória:Obce okresu Prievidza
Poluvsie (okres Prievidza)

**Poluvsie** je obec na Slovensku v okrese Prievidza.

## Poloha
Nachádza sa 8 km severne od mesta Prievidza v Hornonitrianskej kotline, na sútoku rieky Nitra a potoka Kravská (zaužívaný názov Lubená). Na východnom okraji obec ohraničuje rieka Nitra, na západe sa dvíhajú výbežky pohoria Malá Magura. Chotár Poluvsia susedí s obcami Nedožery-Brezany, Pravenec, Nitrianske Pravno, Malinová a Lazany. 

## Dejiny
Prvá písomná zmienka o Poluvsí pochádza z roku 1358, kedy patrilo panstvu Prievidza. V 15. storočí už obec spadala pod bojnické panstvo a v roku 1675 v nej žilo 54 osôb. Obyvatelia sa živili poľnohospodárstvom, no pôsobil tu aj jeden mlynár a kováč. Na konci 19. storočia žilo v Poluvsí už viac ako 200 obyvateľov a rozvojom dopravy a zlepšením životných podmienok ich počet rýchlo rástol. Možnosť pracovať vo vznikajúcich priemyselných závodoch a v poľnohospodárstve prispela k jej rozvoju na modernú obec. 

## Doprava
Železničná trať Prievidza - Nitrianske Pravno, vedúca západne od obce má staničnú zastávku v Pravenci časť kolónia. Popri trati vedie, rovnako mimo obce, cesta I/64, spájajúca Hornú Nitru s Rajeckou kotlinou a Žilinou a Turcom.

## Referencie

## Iné projekty

## Externé odkazy
* 

## Zdroj
* Webstránky obce 


Kategória:Obce okresu Prievidza
Poruba (okres Prievidza)

**Poruba** je obec na Slovensku v okrese Prievidza, ktorý patrí do Trenčianskeho kraja. Obec Poruba má 1 366 obyvateľov (stav k 31. 12. 2019).

## Polohopis
Obec Poruba leží v Hornonitrianskej kotline severozápadne od mesta Prievidza, na úpätí Malej Magury v nadmorskej výške 400 m n. m.

## Pamiatky
Najvýznamnejšou pamiatkou je gotický Kostol sv. Mikuláša zo 14. storočia, v ktorom sa zachovali výnimočné stredoveké fresky a neskororenesančný drevený maľovaný strop v lodi. 

## Referencie

## Iné projekty

## Externé odkazy
* 
* www.apsida.sk - profil gotického kostola
* https://www.facebook.com/pages/Poruba-district-Prievidza-Country-Slovakia/1457345997822820 Prezentácia Obce Poruba prostredníctvom fotografií


Kategória:Obce okresu Prievidza
Pravenec

**Pravenec** (nem. *Kleinproben*, maď. *Kispróna*) je obec na Slovensku v okrese Prievidza, vzdialená asi 10&nbsp;km severne od Prievidze. 

## Polohopis
Obec leží v severnej časti Hornonitrianskej kotliny, západne od svahov pohoria Žiar. Západným okrajom obce tečie rieka Nitra, ktorá tu priberá pravostranný prítok Tužina.

Západným okrajom vedie cesta I/64 (Prievidza – Žilina) a železničná trať Prievidza – Nitrianske Pravno. Prievidza je vzdialená  južne, Turčianske Teplice  východne a Žilina  severne. Krajské mesto je vzdialené  na západ.

## Dejiny
Prvý raz sa obec spomína v roku 1267. Obyvatelia sa zaoberali poľnohospodárstvom, ovocinárstvom a spracovaním dreva. Z drevárskeho závodu firmy Baťa sa neskôr vyvinul podnik na výrobu nábytku Tatra Nábytok Pravenec. V 90-tych rokoch minulého storočia podnik zanikol. V súčasnosti najväčšou spoločnosťou pôsobiacou na území obce je firma Slovaktual zaoberajúca sa výrobou plastových okien a doplnkov k nim. Na území obce sa nachádza renesančný kaštieľ zo začiatku 17. storočia s pôvodným opevnením s barokovou úpravou z polovice 18. storočia. Ďalšie dva kaštiele pochádzajú z asi roku 1780 (barokovo-klasicistický) a neskorobarokový z roku 1787 s prestavbou v 19. storočí. Sú tu aj dve kúrie - empírová z 1. polovice 19. storočia a baroková zo začiatku 18. storočia.  

Obec je rozdelená na dve časti, miestnymi obyvateľmi nazývanými *„dedina“* (stará, historická časť) a *„kolónia“* (ktorá sa vytvorila v 40. rokoch 20. storočia po založení továrne, neskôr známej ako Tatra Nábytok Pravenec). Obe časti sú od seba vzdialené asi 1,5&nbsp;km.

## Rodáci
* Vojtech Filkorn (* 1922 - † 2009) - slovenský logik, zakladateľ slovenskej exaktnej metodológie, rektor Univerzity Komenského.
* Mária Jakubíková (* 1925 - † 1994 ) - slovenská matematička a pedagogička, docentka na Vysokej škole technickej (Technickej univerzite) v Košiciach
* Milan Barényi (* 1974) - slovenský reprezentant v cyklokrose
* Marek Matiaško (* 1977) - slovenský reprezentant v biatlone
* Miroslav Matiaško (* 1982) - slovenský reprezentant v biatlone

## Referencie

## Iné projekty
.

## Externé odkazy
* 


Kategória:Obce okresu Prievidza
Radobica

**Radobica** je obec na Slovensku v okrese Prievidza.

V Radobici žije 546 obyvateľov (stav k 31. 12. 2015)  a takmer toľko isto chalupárov, ktorí vyhľadávajú túto lokalitu na príjemný odpočinok. V obci je futbalové ihrisko, tenisový kurt a dve krčmy.

## Polohopis
Obec leží v severovýchodnej časti pohoria Tribeč, na styku s pohorím Vtáčnik. Táto podhorská obec začala písať svoju históriu v 13. storočí, najstaršia písomná zmienka je z roku 1324. V listine, podľa ktorej sa o časť majetku delia synovia Michala de Somonyi s Lavkusom, sa spomína ako *possesio Radobicza in Bors*.

V blízkosti (10&nbsp;km) sú termálne kúpele Chalmová, lyžiarsky vlek (5&nbsp;km) a veľa možností na turistiku, napr. výstup na Vtáčnik (). Radobica je východiskovým miestom cyklistických túr do prírody, načo slúži takmer 250&nbsp;km značkovaných trás do Ponitria.

Obec bola v priebehu roka 2003 kompletne plynofikovaná.

V obci sa taktiež nachádza Kostol Božského srdca Ježišovho.

Ku kultúrnym pamiatkam patrí rímskokatolícky kostol pôvodne postavený v r.1950 a zrekonštruovaný v r. 2001.

## Referencie

## Iné projekty

## Externé odkazy
* 


Kategória:Obce okresu Prievidza
Rudnianska Lehota

**Rudnianska Lehota** je obec na Slovensku v okrese Prievidza. Patrí k tým obciam, ktoré sa objavujú v našich dejinách oveľa skôr ako sú písomne dokumentované. 

## Referencie

## Iné projekty

## Externé odkazy
* 


Kategória:Obce okresu Prievidza
Sebedražie

**Sebedražie** je obec na Slovensku v okrese Prievidza.

## Polohopis
Nachádza sa v centre hornej Nitry na severozápadnom úpätí pohoria Vtáčnik. Územie obce je súčasťou Prievidzkej kotliny, ktorá zaberá severnú a strednú časť hornonitrianskeho údolia. Hranica obce smerom od severu na východ prechádzajú popri hranici Prievidze, na juhovýchode hraničia s obcou Cigeľ, na južnej strane s Lehotou pod Vtáčnikom a napokon na západnej strane s územím obce Koš. Obcou preteká potok Ciglianka. Dominantou obce je rímskokatolícky kostol sv. Barbory z roku 1642.

V blízkosti sú mestá Prievidza, Bojnice, Nováky, Handlová.

## Šport
* futbal – TJ Baník Sebedražie
* šach – šachový klub Travertín Sebedražie
* stolný tenis – SO Sebedražie
* aerobic – klub RTVŠ Deva

## Referencie

## Iné projekty


Kategória:Obce okresu Prievidza
Seč (okres Prievidza)

::*SEČ je tiež skratka pre [[stredoeurópsky čas]]*

**Seč** je obec na Slovensku v okrese Prievidza.

Obec leží v juhovýchodnom výbežku Strážovských vrchov, v geomorfologickom podcelku Malá Magura, na južných svahoch Magury. Asi 1 km západne sa nachádza vodná nádrž Nitrianske Rudno. V obci sa nachádza kaplnka, ktorá je zasvätená sv. Jozefovi a majorita obyvateľstva je rímskokatolíckeho vierovyznania.   

Najbližšími mestami sú Bojnice (12 km), Prievidza (17 km) a Nováky (18 km).

## Starostovia
* 20022005 – Milan Vyškrábka (nezávislý) († 2005)
* 2006 – Rudolf Hopko, (doplňovacie voľby 25. marca 2006) 
* 2010 – Rudolf Hopko (nezávislý)
* 2015 – Anton Vrecko (#SIEŤ)

## Referencie

## Iné projekty

## Externé odkazy
* 


Kategória:Obce okresu Prievidza
Temeš

**Temeš** je obec na Slovensku v okrese Prievidza. Leží v južnej časti Strážovských vrchov, pod Magurou, v hlbokom krátkom ľavostrannom údolí potoka Belanka. Patrí do povodia Nitrice.

## Dejiny
Obec bola založená v roku 1332 na nemeckom zákupnom práve (Temeš) a to tak, že zámožný škultét sem priviedol novousadlíkov. Spravidla nimi boli poddaní s právom sťahovať sa, ktorí po určitom čase platili poplatky. 

Obec nazvaná LEHOTA TEMEŠ VOCATA vznikla s cieľom dobývania rúd striebra a zlata a patrila Bossányiovcom. Neobišli ju plienenia husitmi Jakubom z Motešíc a Petrom z Košece v rokoch 14321433, čo zastavilo jej rozmach. V roku 1715 mal Temeš 8 domácností.

Obyvatelia sa zaoberali poľnohospodárstvom, chovom dobytka a oviec, tkali koberce a od 18. storočia sa spomína aj drotárstvo a obchod so sklom z blízkej huty v Gápli. Od 19. storočia obyvatelia dochádzali za prácou na južné Slovensko a do Česka, keďže okolie patrilo k najchudobnejším oblastiam župy.

## Zaujímavosti
* v roku 1926 bola v obci postavená neoklasicistická kaplnka zasvätená Panne Márii Lurdskej 
* v roku 1927 bola zriadená jednotriedna štátna ľudová škola
* v roku 1930 bola založená knižnica so 150 zväzkami
* v roku 1942 bola daná do prevádzky nová budova školy
* v roku 1943 bol v prvých voľbách za starostu zvolený Michal Trn

## Okolie
* vrchy Temešská skala (), Malá Magura a Magura, prístupné po Súbor:Szlak żółty.svg značke priamo z obce
* vodná nádrž Nitrianske Rudno

## Galéria

Súbor:Temeš4.jpg|Temešská skala
Súbor:Temeš3.jpg|Vrchol Temešskej skaly


## Referencie

## Iné projekty

## Externé odkazy
* 


Kategória:Obce okresu Prievidza
Tužina (okres Prievidza)

**Tužina** (, ) je obec na Slovensku v okrese Prievidza.

V obci je rímskokatolícky kostol sv. Jakuba apoštola st. z roku 1797 a kaplnka Sedembolestnej Panny Márie z roku 1818.

## Referencie

## Pozri aj
* Zoznam kultúrnych pamiatok v obci Tužina

## Iné projekty

## Externé odkazy
* 


Kategória:Obce okresu Prievidza
Valaská Belá

**Valaská Belá** (pred rokom 1927 *Valašská Belá*, ) je obec na Slovensku v okrese Prievidza.
 
## Polohopis
Obec leží v južnej časti Strážovskej hornatiny na hornom toku potoka Belanka. 
 
## Dejiny
Prvá písomná zmienka o obci (Belafelde), založenej na valašskom práve, je z roku 1324. V roku 1364 bola uvádzaná pod názvom *Bella* a v roku 1808 ako Valaska *Bela*. Patrila rodu *Újfalussyovcov*, od roku 1427 prešla do majetku *Bossányiovcov*, neskôr nitrianskemu biskupstvu, *Radnayovcom*, *Splényiovcom*. V 16. storočí ju napádali páni Košeckého hradu. Obyvateľstvo sa zaoberalo poľnohospodárstvom, chovom oviec, výrobou súkna, metiel, košíkov a poľnohospodárskeho náradia. Koncom 18. storočia v obci pracovali mlyny, súkennícka valcha a traja kováči. Muži boli tiež zamestnaní ako podomoví sklári a oknári. V roku 1852 ich živnosť zvýhodnil cisársky patent. V roku 1856 mala obec pálenicu, v roku 1899 úverové a v roku 1911 potravinové družstvo.
 
Sklársku osadu Gápel (súčasť Valaskej Belej) založili v roku 1747 pod názvom *Gapel*. Patrila jezuitom z Trenčína, od roku 1773 náboženskej základine v Opatovej nad Váhom. V roku 1791 pracovali v tamojšej sklárni 3 pece a stupy na drvenie kameňa. Vyrábalo sa tu tabuľové a od roku 1857 aj fúkané sklo. V roku 1904 postavili v osade novú skláreň a brusiareň a výroba sa tak rozšírila o brúsené, ryté, zlátené a o maľované sklo. V roku 1911 sa pece začali vykurovať plynom. Pri sklárni bola píla a majer s mlynom. V roku 1960 patrila osada pod obec Zliechov.  
 
## Kultúra a zaujímavosti
### Pamiatky
V obci je rímskokatolícky kostol svätého Michala archanjela z roku 1794 a kaplnka svätého Jozefa z roku 1826.

## Významní rodáci
* Anton Hlinka (* 1926 - † 2011), rímskokatolícky kňaz, salezián, publicista, prekladateľ, významný exilový pracovník, redaktor  rozhlasovej stanice Slobodná Európa.

## Referencie

## Iné projekty

## Externé odkazy
* 


Kategória:Obce okresu Prievidza
Kategória:Sklárske obce na Slovensku
Veľká Čausa

**Veľká Čausa** je obec na Slovensku v okrese Prievidza.
Prvá písomná zmienka o obci je z roku 1358.  Obec leží v nadmorskej výške 285 až 361 m. Pôvodne mala charakter dediny pri hradskej, dnes je prícestnou radovou obcou.

## Historické pamiatky
* Katolícky kostol sv. Gorazda (postavený v r.1999) predstavuje modernú sieňovú stavbu. 
* Dom smútku na cintoríne, rozšírený v 90. rokoch pre potreby konania bohoslužieb.

## Ďalšie pamiatky
* na brehu rieky Handlovky bol nájdený zub žraloka a okrem odtlačkov listov subtropického rastlinstva (fikusy, figovníky, škoricovníky a vavríny) tu boli nájdené aj zachovalé skameneliny lastúrnikov a ulitníkov. Predpokladá sa, že na tomto mieste bol pred vyše 20 miliónmi rokov morský záliv.
* nálezy osídlení v eneolite a z bronzovej doby

## Ľudové remeslá a tradície
* V minulosti boli remeslá zamerané na spracovanie výrobkov z dreva.
* V súčasnosti patrí obec k jedným zo stredísk umeleckej výroby kraslíc.

## Turistické zaujímavosti
* Na miestnom cintoríne sa nachádzajú 2 exempláre lipy malolistej (výška asi 15m). Boli vyhlásené za CHPV v roku 1975. 

## Referencie

## Iné projekty

## Externé odkazy
* 


Kategória:Obce okresu Prievidza
Šútovce

**Šútovce** (do roku 2001 *Šutovce*) sú obec na Slovensku v okrese Prievidza, ktorá vznikla v roku 1922 spojením obcí Dolné Šútovce a Horné Šútovce.

## Poloha
Nachádzajú sa na styku Hornonitrianskej kotliny a Malej Magury, geomorfologického podcelku Strážovských vrchov, asi 5 km západne od Bojníc. Obcou preteká Trebianka, prameniaca na južných svahoch Boškovho lazu (), dominanty okolia. 

Cez Šútovce vedie cesta III. triedy z Bojníc do Nitrianskeho Rudna.

## Dejiny
Šútovce sú starou zemianskou osadou z 12. storočia. Súčasná obec vznikla až v roku 1922 spojením samostatných osád - Horných a Dolných Šútoviec. 

Horné Šútovce sú písomne doložené v roku 1310, kedy boli majetkom rodu Diviackovcov. Neskôr ich vlastnili Rudnayovci, Ujfalusiovci a napokon známy rod Pálfyovcov. V roku 1675 žilo v osade 96 obyvateľov v 14 poddanských a 2 želiarskych rodinách. O storočie neskôr, v roku 1778 už mali Horné Šútovce 220 obyvateľov, ktorí sa živili najmä poľnohospodárstvom, ovocinárstvom a nádenníctvom.

Písomné pramene dokladajú existenciu osady Dolné Šútovce až v 16. storočí, no jej vznik sa predpokladá o dve storočia skôr. Osada mala v roku 1675 spolu 77 obyvateľov v 9 poddanských a 1 želiarskej rodine. Rovnako ako obyvatelia susednej osady, aj dolnošútovčania sa živili najmä poľnohospodárstvom a nádenníctvom. 

Po spojení osád bol po II. svetovej vojne vybudovaný verejný vodovod a od roku 1954 bola zavedená pravidelná autobusová linka, ktorá zjednodušila dopravu obyvateľov za prácou. V roku 1960 bola dokončená elektrifikácia obce a bol otvorený miestny lom. 

## Pamiatky
* kaplnka Nepoškvrneného srdca Panny Márie z roku 1908 (Dolné Šútovce
* kaplnka Panny Márie z roku 1920 (Horné Šútovce)
* kaplnka Sedembolestnej Panny Márie z 19. storočia 
* budova Kultúrneho domu, predtým miestna ľudová škola, postavená asi v roku 1890

## Turistika
Z obce sa dá cez *Šútovské sedlo* pripojiť na  značený turistický chodník, vedúci z Bojníc na hlavný hrebeň Malej Magury:
* na vrchol Boškovho lazu ()
* na vrchol Magury  ()

## Referencie

## Iné projekty

## Externé odkazy
* 
* Poloha na turistickej mape


Kategória:Obce okresu Prievidza
Oslany

**Oslany** sú obec na Slovensku v okrese Prievidza.

## Poloha
Obec sa nachádza v južnej časti okresu Prievidza, v mieste styku Hornonitrianskej kotliny a pohorí Vtáčnik a Tribeč. Stredom prechádza cesta I/64 z Prievidze na Nitru, západne od obce aj železničná trať Nové Zámky – Prievidza. Z východne situovaných hôr tečie obcou Osliansky potok, ktorý sa vlieva do Nitry.

## Ulice
V obci Oslany sa nachádzajú tieto ulice: Antona Bernoláka, Družstevná, Hviezdoslavova, Jarmočná, Mierová, Mlynská, Námestie slobody, Obuvnícka, Pekárenská, Potočná, Slovenského národného povstania, Staničná, Školská, Športová, Ulička, Východná, Záhradná a Žarnovská.

## Kostol sv. Štefana (kráľa)
Súčasný chrám z roku 1495 sa nachádza na Námestí slobody, na mieste, kde už v roku 1332 stál pôvodný kostol. Do súčasnej podoby bol ešte raz prestavaný v 2. polovici 18. storočia, v rokoch 1756 - 1768. Vnútorné rozmery sú: dĺžka 36 m, šírka 15 m a výška 15 m. 

Štýl, v ktorom je kostol postavený, sa podobá barokovému. Svätyňa je uzavretá elipsovitou apsidou a hlavný oltár má retabló na stene. Ozdobené je štyrmi stĺpmi a umeleckým obrazom sv. Štefana Kráľa. Oltáre aj kazateľnicu zhotovil rezbár Drozd z Novák. Pod kazateľnicou je umiestnená krstiteľnica z mramoru. 

Pri príležitosti 100. výročia narodenia arcibiskupa Dr. E. Nécseyho bola pod kazateľnicou v r. 1992 umiestnená a slávnostne odhalená pamätná tabuľa. Svätyňu od lode oddeľuje víťazný oblúk. Loď je priestranná s obdĺžnikovým pôdorysom. Vnútro kostola je mohutné, ale jednoduché, málo architektonicky členené. Klenba je tehlová, rozdelená do troch polí. Vzadu je murovaný chór s organom. Nový organ bol postavený v r. 1958 - 1961. 

Na priečelí stojí 35 m vysoká veža s plechovou strechou - tvaru pyramídy. Na veži sú tri zvony, jeden staršieho dáta a dva z r. 1924. Hmotnosť veľkého zvona je 780 kg a malého 280 kg. Novšie zvony ulial zvonár Alojz Kurbel v Trnave. Na veži sa nachádzajú vežové hodiny na elektrický pohon z r. 1969. Elektrické žiarovky sa v kostole prvýkrát rozsvietili 13. novembra 1931. Pred kostolom stoja dva stĺpy - mariánsky - immaculata a stĺp sv. Jozefa - oba baroko-klasicistické z druhej polovice 18. storočia. 

## Referencie

## Iné projekty

## Externé odkazy
* 


Kategória:Obce okresu Prievidza
Opatovce nad Nitrou

**Opatovce nad Nitrou** je obec na Slovensku v okrese Prievidza.

## Poloha
Obec sa nachádza na rozhraní Hornonitrianskej kotliny a južných výbežkov Malej Magury. Na severnom okraji zástavba nadväzuje na mesto Bojnice, Prievidza sa nachádza asi 2 km severovýchodne a obec Kocurany asi 1 km západne. Centrom obce preteká rieka Nitra, ktorá tu preberá trojicu pravostranných prítokov. Za jej korytom sa východným smerom nachádza prievidzské letisko. 

Obcou prechádza cesta III. triedy z Bojníc do Novák.

## Dejiny
Nálezy pobytu človeka z obdobia doby kamennej v Bojniciach, no sporadicky v celej oblasti Hornonitrianskej kotliny dávajú predpoklad na včasné osídlenie aj opatovského chotára. Priamym dôkazom osídlenia sú žiarové hroby ľudu lužickej kultúry z doby bronzovej, ktoré sa našli v lokalitách Krásne diely, Seľovo, Končušiare a v areáli roľníckeho družstva. Pri presune koryta rieky Nitra bolo v lokalite Široké v roku 1972 objavených ďalších 26 mohýl a 84 hrobov z tohoto obdobia. Z prelomu 5. a 6. storočia sa v regióne zachovali prvé stopy Slovanov, ktorí osídľujú aj oblasť okolia Bojníc. 

Prvú, aj keď nepriamu písomnú zmienku o obci poskytuje Zoborská listina z roku 1113, ktorá opisuje okolité lokality. Pomenovanie obce vychádza z majetku opáta, ktoré tu už v 12. storočí evidovali aj tieto vzácne rukopisy. Názov *Apathy* sa v listinách prvýkrát objavuje až v roku 1424, kedy osada stále patrila benediktínom zo Zobora. O necelé polstoročie, v roku 1468 boli Opatovce už majetkom biskupského domínia v Skačanoch. Pri súpise majetku bolo v roku 1553 v obci 13 „port“ (usadlostí) a mlyn, o storočie neskôr to už bolo 47 poddanských a 12 želiarskych usadlostí, v ktorých žilo 214 obyvateľov. Prosperitu obce dokladá súpis z roku 1778, ktorý uvádza už 366 obyvateľov v 50 poddanských, 5 želiarskych a 2 zemianskych domácnostiach. Pri reorganizácii cirkevných majetkov v roku 1777 sa skačianske panstvo stalo kapitulským majetkom. Cirkevná správa dedín v oblasti sa dostala pod vplyv Nitrianskej diecézy.

Obyvatelia Opatoviec sa živili poľnohospodárstvom, chovom dobytka, pastierstvom, ovocinárstvom a furmančením. Neskôr sa rozšírilo olejárstvo - výroba oleja zo semien ľanu, konope, slnečnice, maku a iných plodín, ktorý sa používal na varenie, no aj svietenie a pri liečení chorôb a zranení. Postupnú zmenu spôsobu života znamenalo budovanie komunikácii a železnice do Prievidze, čo umožnilo jednoduchšie dochádzanie za prácou. Mnohí obyvatelia odchádzali na sezónne práce, nezriedka však celé rodiny putovali za lepším životom do zahraničia, predovšetkým Francúzska. V súčasnosti je väčšina Opatovčanov zamestnaná v podnikoch v Prievidzi a Novákoch, no oživuje sa sektor služieb v cestovnom ruchu, podporovaný blízkosťou bojnických kúpeľov.

## Referencie

## Iné projekty

## Externé odkazy
* 


Kategória:Obce okresu Prievidza
Nedožery-Brezany

**Nedožery-Brezany** sú obec na Slovensku v okrese Prievidza. Obec vznikla v roku 1964 spojením obcí Nedožery a Brezany.

## Poloha
Obec sa nachádza v Hornonitrianskej kotline, približne 5 km severne od Prievidze. Rozkladá sa takmer výhradne na ľavom brehu rieky Nitry, ktorá v južnej časti obce priberá ľavostranný Breziansky potok. Prevažne rovinatý terén chotára sa na východnom okraji obce dvíha na výbežky pohoria Žiar. 

## Doprava
Cez Nedožery-Brezany prechádza cesta I/64, vedúca z Prievidze cez Fačkovské sedlo do Žiliny. V obci sa na túto cestu napája komunikácia III. triedy z Lazian. Stredom tiež prechádza železničná trať Prievidza – Nitrianske Pravno, v súčasnosti však bez osobnej dopravy a len sporadickou nákladnou dopravou.

## Pamiatky
Dominantou obce je rímskokatolícky kostol z roku 1939, spojený so starším gotickým kostolom (1409). V časti obce Nedožery je kaplnka zo 1842.  

## Obecné symboly

## Rodáci
* Vavrinec Benedikt z Nedožier (* 1555 – † 1615), humanista, básnik, pedagóg, klasický filológ, jazykovedec, matematik a hudobník

## Turizmus
Z obce vedú značkované chodníky na hrebeň pohoria Žiar, na ktoré sa napájajú aj chodníky z prievidzského lesoparku.
*  turistická značka popri Breznianskom potoku na rázcestie *Štyri chotáre*
**  turistická značka z rázcestia *Klčovina* do lesoparku
*  turistická značka na rázcestie *Pod stĺpom*

## Referencie

## Iné projekty

## Externé odkazy
* Oficiálna stránka


Kategória:Obce okresu Prievidza
Lazany

**Lazany** môžu byť:

* slovenská obec v okrese Prievidza, pozri Lazany (okres Prievidza)
* miestna časť obce Kláštor pod Znievom, pozri Lazany (Kláštor pod Znievom)
* vodná nádrž pri obci Lazany, pozri Lazany (vodná nádrž)
Nevidzany (okres Prievidza)

**Nevidzany** sú obec na Slovensku v okrese Prievidza.

Nevidzany ležia na výbežku Hornonitrianskej kotliny pri juhozápadnom úpätí Malej Magury na dolnom toku potoka Nevidzianka. 

## Dejiny
Obec bola založená začiatkom 14. storočia, prvá písomná zmienka je z roku 1332. Obec sa po smrti kráľa Matúša Čáka v r. 1332 dostala do rúk potomkov Kozmu I. Tí vymývali zlato z potokov v obci a potom ho dolovali povrchovo v lokalite Zlatnô. 
V 17. storočí bola poplatná Turkom. 

Obyvatelia sa zaoberali poľnohospodárstvom a chovom oviec. V r. 1924 obec vyhorela, zhorelo 42 zo 46 domov obce. V súčasnej dobe je v obci viacero nových domov, ktoré výrazne omladili jej vzhľad.

## Zaujímavosti
* kaplnka Panny Márie
* pomník padlým v SNP
* budova panského domu z 18. - 19. stor.
* nález 98 ks 3-6 grajciarov z doby Leopolda I.

## Okolie
* Súbor:Szlak żółty.svg z obce na dominantu okolia Maguru

## Referencie

## Iné projekty

## Externé odkazy
* 


Kategória:Obce okresu Prievidza
Horné Vestenice

**Horné Vestenice** sú obec na Slovensku v okrese Prievidza.

V obci je rímskokatolícky kostol svätých Petra a Pavla z roku 1564. Na kopci nad obcou, v polohe Hôrka, boli odkryté základy menšej kaplnky, ktorej počiatky nie sú jednoznačne určené. Vznik stavby sa kladie do 13. storočia ale aj 16. storočia. Základy sú pamiatkovo upravené a prezentované verejnosti.  

## Referencie

## Iné projekty

## Externé odkazy
* 
* www.apsida.sk - článok o základoch kaplnky


Kategória:Obce okresu Prievidza
Dolné Vestenice

**Dolné Vestenice** sú obec na Slovensku v okrese Prievidza.

V obci je rímskokatolícky kostol Panny Márie z roku 1893.

## Rodáci
* Oskar Singer (* 27. október 1899, Dolné Vestenice – † 4. november 1972, Londýn) - slovenský architekt
* Jozef M. Kirschbaum (* 25. marec 1913, Dolné Vestenice – † 16. august 2001, (Willowdale, dnes časť Toronta), Ontário, Kanada) bol slovenský politik, diplomat a slovakista.

## Ocenenia

## Referencie

## Projekty

## Externé odkazy
* 


Kategória:Obce okresu Prievidza
Kategória:Obce vypálené počas druhej svetovej vojny na Slovensku
Diviaky nad Nitricou

**Diviaky nad Nitricou** () sú obec na Slovensku v okrese Prievidza. Obec tvorí päť samostatných celkov: Banky, Diviaky nad Nitricou, Ješkova Ves nad Nitricou, Mačov a Somorova Ves. 

Podľa viacerých historikov rok 1210 je rok prvej písomnej zmienky o obci (v roku 2010 obec oslávila okrúhle výročie 800 rokov). Táto oblasť však bola osídlená už v dávnej minulosti, čo dokazujú aj archeologické výskumné práce na žiarovom pohrebisku, kde bolo odkrytých viac ako sto hrobov. Ľud lužickej kultúry preukázateľne zotrval na tomto území v období 700400 rokov pred našim letopočtom. V nasledujúcom období bolo územie osídlené ľudom púchovskej kultúry, ktorú vystriedali Slovania. 

V obci je rímskokatolícky dvojvežový kostol Všetkých svätých z roku 1232 - jedna z najvýznamnejších sakrálnych stavieb na hornej Nitre, ktorá je zobrazená aj na erbe obce.

## Referencie

## Iné projekty

## Externé odkazy
* 
* www.apsida.sk - profil románskeho kostola


Kategória:Obce okresu Prievidza
Čereňany

**Čereňany** sú obec na Slovensku v okrese Prievidza. K obci patrí miestna časť Fančová.

## Poloha
Obec sa nachádza v južnej časti okresu Prievidza, v mieste styku Hornonitrianskej kotliny a pohoria Vtáčnik. Stredom prechádza cesta I/64 z Prievidze na Nitru, západne od obce aj železničná trať Nové Zámky – Prievidza. Z Vtáčnika vteká do obce niekoľko menších potokov, ktoré vtekajú do Čerenianskeho potoka, ústiaceho do Nitry.

## Dejiny
Osídlenie v okolí Čerenian je nálezmi doložené do 4. – 5. storočia pred naším letopočtom, no prvá písomná zmienka o obci, patriacej pánom z Bojníc, pochádza až z roku 1329. Neskôr prešla do majetku hradu Sivý Kameň, o čom sa uchovali pramene z roku 1388.

O polstoročie neskôr, okolo roku 1440 bol v obci postavený gotický kostol svätej Márie Magdalény. Kroniky popisujú jeho úpravy v rokoch 1651, 1710 a v roku 1876, kedy bola nutná jeho generálna oprava. Menšie opravy sa konali aj v rokoch 1974, 1983 a 1987, najnovšie bola vykonaná celková oprava fasády v roku 1996. Počas prác na začiatku 18. storočia bol kostol zbarokizovaný, zachovalý oltár je v empírovom slohu. Zvony pochádzajú z rokov 1818 a 1921. 

Zo 17. storočia pochádza kaštieľ s nárožnými vežami. V minulosti bol opevnený a chránila ho vodná priekopa, no vzhľad stavby zmenila klasicistická prestavba majiteľov Majthényiovcov, neskôr Hunyadiovcov. Po 2. svetovej vojne bol kaštieľ sídlom Štátneho majetku, neskôr, od roku 1955 Miestneho národného výboru. V reštitúcii bol v roku 1992 kaštieľ vrátený dedičovi pôvodného majiteľa - rodine Bellovcov, ktorá ho následne predala súkromnej spoločnosti. Tá vykonala rozsiahlu rekonštrukciu objektu a zriadila v ňom reštauráciu. 

Zo 17. storočia sa na Žiarskom potoku zachoval vodný mlyn, písomne doložený v roku 1659. Vlastníkmi boli mnísi z paulínskeho kláštora v Horných Lefantovciach, ktorý ho prenajímali miestnym.

## Referencie

## Iné projekty

## Externé odkazy
* 


Kategória:Obce okresu Prievidza
Bystričany

**Bystričany** je obec na Slovensku v okrese Prievidza.

## Poloha
Obec sa nachádza v centrálnej časti Hornonitrianskej kotliny na úpätí Drieňového vrchu v najjužnejšej časti Nitrických vrchov. Obcou preteká rieka Nitra a v severnej časti miestnej časti Chalmová sa nachádzajú kúpele. 

## Dejiny
Prvá písomná zmienka pochádza z roku 1388, no predpokladá sa staršie osídlenie lokality. V časti Chalmová sa zachoval pôvodne románsky kostol svätej Anny z 12. storočia, neskoršie rozšírený.

## Rodáci
*MUDr. Anton Neuwirth, Dr.h.c. - predseda Konfederácie politických väzňov Slovenska, bývalý slovenský veľvyslanec pri Svätej Stolici.
* Igor Šemrinec - futbalový brankár tímu AS Trenčín

## Referencie

## Iné projekty

## Externé odkazy
* 
*www.apsida.sk: ''Profil románskeho kostolíka v časti Chalmová'' 


Kategória:Obce okresu Prievidza
Zemianske Kostoľany

**Zemianske Kostoľany** sú obec na Slovensku v okrese Prievidza.

## Poloha
Obec sa nachádza v Hornonitrianskej kotline, medzi Strážovskými vrchmi na západe a Vtáčnikom na východe, v tesnom susedstve veľkého priemyselného nováckeho centra. Zemianskymi Kostoľanmi preteká rieka Nitra, *Lazný* a *Vidlicový potok*.

## História
Prvá písomná zmienka o obci *Coztulan* je z roku 1331, no miestna časť **Dolné Lelovce** (pričlenená v roku 1937) je písomne doložená už v roku 1232 (Leleuch). S obcou je spätý šľachtický rod Kostolániovcov, ktorí sa sem v 15. storočí prisťahovali z *Hrádku* a v roku 1600 vybudovali kaštieľ. Dolné Lelovce patrili šľachtickej rodine Tarnóciovcov. 

Podľa sčítania v roku 1601 bolo v obci 55 domov, z nich 27 šľachtických, všetko v majetku Kostolániovcov. Práve od mena ich rodu dostala obec svoje pomenovanie. Rod prijal Lutherovo učenie a dal postaviť v Zemianskych Kostoľanoch artikulárny evanjelický kostol, ktorý bol posvätený v roku 1736. 

Obyvatelia sa živili poľnohospodárstvom a remeslami, veľký rozvoj nastal až pred 2. svetovou vojnou, kedy sa za riekou Nitrou začalo s výstavbou vojenských objektov. Tunajšia posádka zohrala významnú úlohu počas Slovenského národného povstania, kedy obec patrila k centrám protifašistického odboja na Hornej Nitre.

Najväčší rozvoj obce nastal po roku 1945, kedy sa s výstavbou blízkej tepelnej elektrárne rozbehla výstavba bytov a rodinných domov, no pribudla i škola, obchody a služby. Počet obyvateľov narástol na takmer 2000, no v súčasnosti stagnuje. 

V obci je rímskokatolícky kostol sv. Jána Krstiteľa z roku 1701. V časti Dolné Lelovce už niekoľko desaťročí chátra renesančný kostol s románskym jadrom.

## Rodáci
* Tobiáš Masník - slovenský spisovateľ, učiteľ a evanjelický kňaz.
* Kveta Stražanová, tiež Lukošíková, rod. Michalcová - slovenská herečka.
* Tomáš Varga - bol slovenský rímskokatolícky kňaz a básnik.

## Referencie

## Pozri aj
* Zoznam kultúrnych pamiatok v obci Zemianske Kostoľany

## Iné projekty

## Externé odkazy
* 
* www.apsida.sk - profil románskeho kostola v Dolných Lelovciach

## Zdroj
* Stránka obce


Kategória:Obce okresu Prievidza
Zubák (obec)

**Zubák** je obec na Slovensku v okrese Púchov.

## Polohopis
Zubák sa nachádza na severozápadnom Slovensku. Jeho chotár sa rozprestiera v severnej časti Bielych Karpát, v hornej časti rovnomennej doliny, v údolí potoka Zubák. Obec leží 20 km severozápadne od Púchova. Chotár obce má rozlohu 2 567 ha. Nadmorská výška chotára je v rozpätí 400854 metrov, stred obce je vo výške 420 metrov.

Chotár obce má pretiahnutý tvar od západu na východ. Zubák hraničí s týmito obcami – na severe: Lysá pod Makytou, Lúky pod Makytou, Záriečie, Mestečko; na východe: Dohňany, Horná Breznica; na juhu: Lednica, Červený Kameň; na západe, kde sa rozprestierajú veľké lesy, prechádza štátna hranica medzi Slovenskom a Českom. Tu hraničí s územiami obcí Střelná, Študlov, Nedašova Lhota. 

## Názov
### Etymológia názvu
Slovo zubák je citovo zafarbené a značí veľký zub. Obyčajne sa používa v množnom čísle ako zubáky. Podla ústneho ľudového podania obec založil zbojník, ktorý mal nápadne veľké zuby a za trest bol sem poslaný za panského horára. Táto povesť sa opierala aj o to, že sa v Zubáku nachádzali rodiny, ktorých členovia mali veľkú čeľusť.

**Vývin názvu obce**
* 1471 – *Zwbaky* 
* 1475 – *Zwbak* 
* 1773 – *Zubak* 
* 1808 – *Zubák* 
* 1907 – *Trencsénfogas* 
* 1920 – *Zubák* 

## Symboly obce
### Pečať
Obec používa pečať na ktorej je latinský kríž s dvoma hviezdičkami. Sú to symboly sv. Jána Nepomuckého, patróna farského kostola v Lednici. Odtlačok pečatidla z roku 1841 je na písomnosti lednického panstva z 21. júna 1858 v Štátnom archíve v Bytči.

## Obyvateľstvo
V súčasnosti (k 31. 12. 2015) žije v obci 843 obyvateľov.

### Počet obyvateľov v jednotlivých rokoch



## Kultúra a zaujímavosti
### Pamiatky
* Rímskokatolícky kostol sv. Vendelína, jednoloďová klasicistická stavba so segmentovým ukončením presbytéria a vežou tvoriacou súčasť jej hmoty, z roku 1806. Stojí na mieste staršieho dreveného kostola. Na konci 19. storočia bola doplnená veža, sakristia a chór. Úpravami prešiel na začiatku 20. storočia. Interiér je po úpravách plochostropý. Nachádza sa tu organ a oltár od Jozefa Brieštenského z Rajca z roku 1927. Fasády kostola sú hladké so semgentovo ukončenými oknami s úzkymi šambránami. Priečelie je členené pilastrami. Nad portálom je termálne okno. Veža je ukončená ihlancovou helmicou. 

* Kaplnka Nepoškvrneného počatia Panny Márie z roku 1944

### Sírny minerálny prameň
Prieskum minerálnych prameňov na Slovensku v rokoch 1957-1969 zaregistroval v Zubáku jeden minerálny prameň. Uvádzal sa pod domácim názvom Sirková voda. Prameň je neďaleko lesnej škôlky, asi 1,5 km od horného konca obce. Prameň nie je upravený, ale voda odteká cez drevený žliabok. Iba zriedka sa využíva na pitie. Po odbornom zachytení a úprave okolia sa prameň môže využiť ako cieľový turistický bod.

## Referencie

## Iné projekty

## Externé odkazy
* 


Kategória:Obce okresu Púchov